Държавен вестник, бр. 67, 2019 г., стр. 24

СТР.  24	
Д Ъ Р Ж А В Е Н  В Е С Т Н И К 	
БРОЙ  67
орган“ и думите „съобразява със“ се заменят 
със „спазват“.
7. В чл. 15, ал. 1, т. 1, буква „а“ след думите 
„наименование на оператора“ се добавя „и/
или на лицето, отговорно за предприятието“ 
и се поставя запетая.
8. В чл. 22 се създава ал. 4:
„(4) Директорът на РИОСВ предлага за 
утвърждаване на министъра на околната среда 
и водите председател/председатели на коми-
сия/комисии и резервни членове съвместно с 
определените представители на органите по 
чл. 157а, ал. 2 от ЗООС след съгласуване с тях.“
9. Създават се чл. 22а и 22б:
„Чл. 22а. (1) Контролът по чл. 157а, ал. 1 от 
ЗООС се извършва чрез съвместни проверки 
на комисии, съставени от оправомощени пред-
ставители на органите по чл. 157а, ал. 2 от 
ЗООС, определени със заповед на министъра 
на околната среда и водите, въз основа на 
утвърден годишен план за контролна дейност 
на комисията и при жалби и сигнали.
(2) Годишният план за контролна дейност 
на комисията по чл. 157а, ал. 2 от ЗООС за 
всяка календарна година се разработва и при 
необходимост се преразглежда от директора 
на РИОСВ след съгласуване с органите по 
чл. 157а, ал. 2 от ЗООС.
(3) Годишният план по ал. 1 се изготвя по 
образец съгласно приложение № 8 и съдържа 
информацията по чл. 157а, ал. 6 от ЗООС.
(4) Директорът на РИОСВ изпраща плана 
по ал. 1 до министъра на околната среда и 
водите до 30 ноември на предходната година.
(5) Министърът на околната среда и водите 
утвърждава със заповед и при необходимост 
актуализира годишния план в 10-дневен срок 
от получаването му.
Чл. 22б. (1) Въз основа на утвърдения план 
по чл. 22а, ал. 5 директорът на РИОСВ след 
съгласуване с органите по чл. 157а, ал. 2 от 
ЗООС разработва програма за провеждане на 
планови проверки на всички предприятия/
съоръжения в плана, в която се посочва чес-
тотата на проверките за различните видове 
предприятия/съоръжения.
(2) Честотата на проверките по ал. 1 се 
определя по реда на  чл. 157а, ал. 9 и 11 от 
ЗООС.“
10. Член 23 се изменя така:
„Чл. 23. (1) Във връзка с организиране на 
работата на комисията по чл. 157а, ал. 2 от 
ЗООС директорът на РИОСВ:
1. писмено декларира липса/наличие на 
конфликт на интерес преди всяка проверка 
на съответния оператор;
2. определя обхвата на проверката въз 
основа на ДППГА на ПСНРП и одобрения с 
решение ДБ на ПСВРП, както и на конста-
тираните факти и обстоятелства и дадените 
предписания от предходна проверка/провер-
ки, възникнали аварии и постъпили жалби 
и сигнали;
3. свиква комисията на подготвителна среща 
с цел запознаване на членовете є с дейността 
и характеристиката на обекта на проверка и 
с обхвата на проверката;
4. в случаите по чл. 157а, ал. 4, т. 2 от 
ЗООС запознава членовете на комисията 
с получената жалба или сигнал и определя 
обхвата на проверката;
5. уведомява писмено оператора на пред-
приятието и/или съоръжението, подлежащо на 
контрол, за датата на предстоящата проверка;
6. в срок до един месец след всяка проверка 
изпраща изготвения доклад по чл. 157б, ал. 2, 
т. 1 от ЗООС до министъра на околната среда 
и водите съгласно формата по приложение № 9, 
към който прилага констативния протокол 
по чл. 157б, ал. 1 от ЗООС, както и акта за 
установяване на административно нарушение 
по чл. 157б, ал. 3 от ЗООС, когато такъв е 
бил съставен;
7. изпълнява изискванията на чл. 157б, 
ал. 4 от ЗООС.
(2) Председателят на комисията:
1. писмено декларира липса/наличие на 
конфликт на интерес преди всяка проверка 
на съответния оператор;
2. изпълнява изискванията на чл. 157б, 
ал. 1 – 3 и 5 от ЗООС, включително извършва 
нова проверка при задължителни предписа-
ния.“
11. В чл. 24 т. 1 се изменя така:
„1. писмено декларира липса/наличие на 
конфликт на интерес преди всяка проверка 
на съответния оператор;“.
12. Член 25 се отменя.
13. В приложение № 1 към чл. 5, ал. 2, в 
т. 1, подт. 1.1 накрая се поставя запетая и се 
добавя „единен идентификационен номер на 
оператора“.
14. В заглавието на приложение № 8 думите 
„чл. 23, т. 8“ се заменят с „чл. 22, ал. 3“. 
15. Приложение № 9 към чл. 25, ал. 2 се 
изменя така:
„Приложение № 9 
към чл. 25, ал. 1, т. 6
Форма и съдържание на годишния план за 
контролна дейност по  чл. 157а, ал. 4, т. 1 
от ЗООС
УТВЪРДИЛ:
министър на околната среда и водите
ГОДИШЕН ПЛАН
за контролната дейност по чл. 157а, ал. 4, т. 1 
от ЗООС – област .…….……. – .… г.
1. Обща оценка на проблемите във връзка 
с безопасността.
2. Териториален обхват на плана.
3. Списък на предприятията/съоръженията 
съгласно таблица 1.